  Виталий Пронин 4 часын ӵукна кивалтӥсьёс Ижысь Ялан ӝуась тыл дорын ӝуато сюсьтылъёс, монумент доры поно сяськаос.77 ар талэсь азьло 22-тӥ инвожое кутскиз Быдӟым ож. Солы сӥзьыса, котькуд ар та нуналэ буре ваён ужрадъёс, акциос ортчо.  Удмуртиын 12-тӥ арзэ ини радъяське «Буре ваён сюсьтыл» акция. 4 часын ӵукна кивалтӥсьёс, пӧртэм огазеяськонъёслэн азьветлӥсьёссы, волонтёръёс, кадетъёс но вань мылкыд карисьёс лыкто Ижысь Ялан ӝуась тыл доры но ӝуато сюсьтылъёс, монумент доры поно сяськаос. - Ми туннэ татчы люкаським со кӧшкемыт аръёсты тодамы ваён понна. Ми буре вайиськом, ми улӥськом! - шуиз люкаськемъёс азьын Кун Кенешлэн Тӧроез Алексей Прасолов. - Ми ноку ум вунэтэ со кышкыт войнаез, угось со странаысьтымы котькудаз сямен семьяе куректон вайиз.Али буре ваён ужрадъёс азинтӥсько. Вормонлы сӥзем скверын пӧртэм огазеяськонъёс усьтӥзы палаткаоссэс но тодмато лыктӥсь пиналъёсты, мынӥсь-ветлӥсьёсты странамылэн историеныз, Быдӟым ож вакытэ кылдытэм медальёсын но орденъёсын. Почта ӵектэ ветеранъёслы открытка ыстыны, сайкыт инбам но тупаса улон понна тау карыса. «Долг» огазеяськонысь поисковикъёс тодмато асьсэлэн уженызы, экспедициысь ваем ожгар арбериосын, озьы ик юртто войнаысь берытскымтэ ӵыжы-выжыоссэс утчасьёслы. Удмуртиысь фронтэ кошкизы 380-лэсь уно сюрс ожгарчиос. Ӧз берытске 140 сюрслэсь уноез.Нялтас вераса, Россиысь Обороная министерстволэн ивортэмезъя, Удмуртиысь фронтэ кошкизы 380-лэсь уно сюрс ожгарчиос. Ӧз берытске 140 сюрслэсь уноез. Нош 105 мурт луиз Совето Союзысь Герой. Елена РябинаТуспуктэмъёс: udmgossovet.ru  